Πείτε μου ότι δεν περάσατε μέσα από την πύλη μου, παρακαλώ.
Άκουσα τι συμβαίνει. Έχετε τρελαθεί.
Κοίτα πώς είσαι, Μπίλι, χάλια.
-Για σταθείτε... -Ελάτε τώρα.
Είναι αργά, έχετε πιει.
Πριν κάνετε καμιά βλακεία, περιμένετε τον αδερφό σας σπίτι.
-Πού είναι ο Ρετ και ο Πέρι; -Αρκετά!
Πηγαίνετε σπίτι και ηρεμήστε. Δεν άκουσα συγγνώμη.
-Συγγνώμη, κα Άμποτ. -Ευχαριστώ, Μπίλι.
Είδες, Λουκ; Ακολούθα το παράδειγμά του.
Θα τα πούμε μετά, ναι; Καληνύχτα, ο Θεός να σας έχει καλά.
Λοιπόν, πού είναι ο πατέρας σας;
Πάω να βάλω ένα πουκάμισο.
Τι έπαθε το πόδι σου;
Μην ανησυχείς.
-Αιμορραγείς. -Καλά είμαι.
Εντάξει, μπαμπά, πού είναι το πτώμα;
Μη μου το πείτε. Δεν θέλω να το ξέρω.
Αν στραβώσει, το φταίξιμο είναι και δικό μου.
Αν φτάσουμε εκεί, θα αναλάβω εγώ το φταίξιμο.
Πέρι, σταμάτα.
Είμαστε όλοι μπλεγμένοι.
Λοιπόν, Ρόγιαλ, κοίτα.
Πες μας όλα όσα πιστεύεις ότι πρέπει να ξέρουμε.
Το πτώμα δεν είναι εδώ. Μόνο αυτό πρέπει να ξέρετε.
-Είναι στη γη μας; -Δεν είναι εδώ.
Και μετά τι κάνουμε;
-Δουλειά, αυτό κάνουμε. -Μπαμπά...
-Τα συνηθισμένα. -Θα κάνουμε λες και δεν έγινε τίποτα;
Θέλεις να μου πεις τι άλλο υπάρχει να κάνουμε;
Πρώτα απ' όλα, είναι αυτή η γυναίκα.
Ποια γυναίκα; Ποια γυναίκα, Ρόγιαλ;
Μια χίπισσα που κάνει κάμπινγκ στο δυτικό βοσκοτόπι.
-Από πότε; -Από πρόσφατα.
-Από την περασμένη βδομάδα. -Έλεος! Αν είδε κάτι...
-Δεν είδε. -Πώς το ξέρεις;
Θέλω να με εμπιστευτείτε.
-Είναι ακόμα εκεί έξω; -Θα τη βρω.
Διώξ' την το συντομότερο δυνατό.
Στάσου, πρέπει να μάθουμε αν είδε τίποτα, πρέπει να της μιλήσουμε...
Θα τη βρω. Θα τη βγάλω την άκρη.
Ναι, το καλό που σου θέλω.
Ίχνη από κάτι άλλο;
-Σαν τι; -Σαν το πουκάμισό σου.
Σας είπα ότι δεν ξέρω πού είναι το πουκάμισό μου!
-Είσαι σίγουρος γι' αυτό; -Τι εννοείς;
Μην ξεσπάς στον πατέρα σου.
Αν μας ζητάς να τα δώσουμε όλα, πρέπει να είμαστε στο ίδιο μήκος κύματος.
Τι συζητάτε;
Το πόδι σου αιμορραγεί.
-Καλά είμαι, γλυκιά μου. -Γιατί αιμορραγεί το πόδι του;
Έιμι, μας δίνεις ένα λεπτό;
Κοίτα, γλυκιά μου...
Πρέπει να φάω πρωινό, πριν πάω σχολείο.
Θεέ μου.
Ο Λουκ ήταν ή ο Μπίλι;
Που σου έριξε.
Ο Λουκ.
Αλλά μου λες ότι δεν σε είδε;
Δεν ξέρω. Στάθηκα τυχερός.
Πυροβόλησε στο σκοτάδι.
Πιστεύεις ότι θα μας συγχωρηθεί αυτό;
Ετοιμάζομαι να το μάθω.
ΕΚΛΕΞΤΕ ΤΗΝ ΤΖΟΪ ΧΟΚ ΣΕΡΙΦΙΣΣΑ
Ρόουζ, φάε το πρωινό σου.
Ποιος σου στέλνει συνέχεια;
Ο Λουκ Τίλερσον, ρωτάει αν είδαμε τον Τρέβορ.
Δεν έπρεπε να δώσω το κινητό μου.
Μπράβο, Φρεντ!
Να πάρει, καίει.
ΣΕΡΙΦΗΣ
Γεια σου, Ρετ, τι κάνεις;
Σερίφισσα Τζόι.
Να πάρει. Έλα εδώ.
Μια αγκράφα είναι.
Του Τρέβορ. Τη βρήκα πίσω από το μπαρ το τελευταίο βράδυ που τον είδαμε.
-Εντάξει. Και πότε ήταν αυτό; -Την Κυριακή.
Τι θέλεις να κάνω με αυτό;
Να ερευνήσεις. Κοίτα, έχει αίμα εκεί.
Ξέρεις πολύ καλά ότι μπορεί να είναι οτιδήποτε.
-Κι ως σερίφισσα, δεν μπορώ... -Προσωρινή σερίφισσα.
Αυτός δεν είναι ο επίσημος τίτλος σου; Αφού πέθανε ο Μπερτ;
Ναι. Δεν μπορώ να το δεχτώ ως αποδεικτικό στοιχείο, Λουκ.
Απλώς μου το έδωσες.
Κοίτα, καταλαβαίνω ότι ανησυχείς,
αλλά πρώτη φορά είναι που ο Τρεβ αγνοείται για μια δυο μέρες;
Πίστεψέ με, θα έχουμε τον νου μας.
Ακούω ότι κατεβαίνεις για σερίφισσα εναντίον του Τρούντι Κόουλ.
Θα έλεγα ότι κατεβαίνει εναντίον μου.
Έχει θαυμαστές στο Λάντερ.
Θα είναι καλός αγώνας.
Πότε ψηφίζουμε;
Σε 28 μέρες.
Δεν είχαμε ποτέ Ινδιάνα σερίφισσα.
Ούτε γκέι σερίφισσα.
Καιρός είναι. Πες μας πώς μπορούμε να βοηθήσουμε.
Και συγγνώμη που σε ενοχλώ με όλα αυτά για τον Τρέβορ.
Απλώς ανησυχούμε πολύ γι' αυτόν, αυτό είναι όλο.
Άκου να δεις.
Άσε με να την πάω στο γραφείο. Σε πειράζει να την πάρω μαζί μου;
Όχι. Είναι όλη δική σου.
ΨΗΦΙΣΤΕ ΤΗΝ ΤΖΟΪ ΧΟΚ ΓΙΑ ΣΕΡΙΦΙΣΣΑ
ΚΟΙΝΟΤΙΚΗ ΤΡΑΠΕΖΑ
ΚΟΙΛΑΔΑ ΜΠΑΪΣΟΝ - ΤΡΑΠΕΖΑ ΤΟΥ ΓΟΥΑΪΟΜΙΝΓΚ
Γεια.
Υπάρχει περίπτωση να μιλήσουμε κάπου αλλού;
Κάνω διάλειμμα σε μια ώρα.
-Εντάξει. -Τι εντάξει;
Θα περιμένω.
Εδώ, στην τράπεζα;
Ναι, ξέρω 'γω, ή οπουδήποτε.
Συνάντησέ με στο εστιατόριο απέναντι.
Εντάξει.
Κι αυτό ήταν, μέχρι που είδα τον πατέρα μου να κερδίζει το ροντέο.
Από τότε ήξερα. Δεν ήθελα να κάνω τίποτα άλλο από το να καβαλάω ταύρους.
Συγχαρητήρια, παρεμπιπτόντως.
Για ποιο πράγμα;
Που προκρίθηκες.
Αυτός που πήρε ψηλότερη θέση από σένα αποκλείστηκε για ναρκωτικά.
Αγωνίζεσαι σε μια βδομάδα.
Τι; Μιλάς σοβαρά;
Μήπως ήσουν σε άλλο πλανήτη ή κάτι τέτοιο;
Όχι.
Απλώς συμβαίνουν πολλά.
Να σου πω, θες να φάμε μαζί το βράδυ;
Θέλω να πω, όχι απόψε, όποτε θέλεις.
-Ή απόψε, αν θέλεις απόψε... -Ρετ, μου ζητάς να βγούμε ραντεβού;
-Μιλάς Ισπανικά τώρα; -Ναι.
Δεν το κατάλαβα καθόλου αυτό, αλλά τι λες για αύριο;
Ναι, καλά είναι αύριο.
Γι' αυτό ήθελες να μιλήσουμε;
Όχι, για κάτι άλλο.
Τις προάλλες, δεν είμαι πολύ περήφανος για ό,τι έκανα στον Τρέβορ.
Εννοείς τον καβγά; Δεν πειράζει.
Ποτέ δεν τον συμπάθησα, έτσι κι αλλιώς.
Όχι, απλώς...
Ξέρεις τους Τίλερσον. Αν δεν σε πειράζει, το κρατάς μυστικό;
Έγινε.
ΚΥΡΙΕ, ΠΑΡΟΥΣΙΑΣΟΥ ΣΕ ΕΜΑΣ
Εμπρός.
Δυόμισι χιλιάδες στρέμματα;
Μόλις πήρε το φίδι, ο δικηγόρος των Τίλερσον.
Το ξέρω.
Εγώ, όμως, γιατί το ακούω τώρα αυτό;
Συμβαίνουν πολλά, αν δεν το έχεις προσέξει.
Έχουμε σημαντικότερα θέματα.
Θα έλεγα ότι το μισό δυτικό βοσκοτόπι είναι πολύ σημαντικό.
-Πού πας; -Πάω να δω τον Τοντ Μπάρνεϊ.
Πάρε τον Πέρι μαζί σου.
Όχι, πρέπει να δουλέψει.
Όχι, χρειάζεται τον πατέρα του.
Δεν ξέρω αν μπορεί να το ξεπεράσει αυτό, Ρόγιαλ.
Σε παρακαλώ, προσπάθησε να τον βοηθήσεις. Δεν αντέχω να τον βλέπω έτσι.
-Εντάξει. -Ωραία.
Ήταν ατύχημα.
Ήσασταν και οι δύο μεθυσμένοι, τσακωθήκατε, το παρατραβήξατε.
Ήταν ατύχημα, σωστά;
Έχω σταματήσει να πιστεύω σε ατυχήματα.
Μιλάς για τη Ρεμπέκα;
Μιλάω για τη μοίρα.
-Τη μοίρα; -Ναι.
Τι γίνεται με τη μοίρα;
Έτσι νομίζεις ότι λειτουργεί ο κόσμος;
Δεν ξέρω πώς λειτουργεί ο κόσμος.
ΔΙΚΗΓΟΡΙΚΟ ΓΡΑΦΕΙΟ ΜΠΑΡΝΕΪ
Λοιπόν, αυτό εδώ είναι το ράντσο σας, τα δικαιώματα εκχωρήθηκαν το 1878,
κι αυτό εδώ είναι το ράντσο των Τίλερσον, τα δικαιώματα εκχωρήθηκαν το 1872.
Αυτοί οι απατεώνες ισχυρίζονται ότι είστε 2.500 στρέμματα στη γη τους.
Και ο λόγος είναι ο εξής.
Η πολιτεία είχε πολλά θέματα, όταν αναδιάρθρωσαν τα σύνορα της κομητείας
κι αυτό που σας έφτασε εδώ είναι μια παλιά καλή τοπογραφική παλιοδουλειά.
Αυτή εδώ είναι μια γωνία του δυτικού βοσκοτοπιού,
αλλά δεν μπορείς να καταλάβεις αν είναι γη των Τίλερσον ή κανενός.
Είναι όλα άνω κάτω.
Το θέμα είναι ότι έχουν στοιχεία ότι δεν είναι δική σας.
Αλλιώς τι; Έχουν έναν εκτιμητή του χεριού τους.
Πολύ πιθανό.
Θες τη συμβουλή μου; Δώσ' τους την καταραμένη γη.
Όχι.
Είναι όμορφη περιοχή, μα δεν αξίζει να χάσεις όλο το ράντσο.
Λοιπόν, για να καταλάβω, Τοντ.
Η συμβουλή του δικηγόρου μου είναι να κάνω την κότα
και να παραδώσω ενάμισι χιλιόμετρο από τη γη μας;
Δεν είναι οποιοδήποτε κομμάτι γης,
εκεί έχει η οικογένειά μας το ράντσο της επί τρεις γενιές.
Δεν θα το δώσουμε έτσι απλά.
Το μόνο που λέω είναι ότι οι Τίλερσον δεν χάνουν.
Για όλα υπάρχει πρώτη φορά, Τοντ.
Κοίτα, έχει ένα δίκιο.
Αν τους δώσουμε την έκταση, ίσως κάνουν πίσω με το θέμα του Τρέβορ.
Γιατί δεν κερδίζουμε την εύνοιά τους να μας αφήσουν ήσυχους;
Γιε μου, θα σου πω για τους Τίλερσον, εντάξει;
Όταν ήσουν παιδί, ο Γουέιν είχε έναν βοηθό στο ράντσο
που τον κάρφωσε ένας ταύρος. Του τρύπησε το στομάχι.
Όλοι ήξεραν ότι ήταν τελειωμένος, μα κανείς δεν μπορούσε να τον ελευθερώσει.
Έτσι, με το ασθενοφόρο μία ώρα μακριά, ο Γουέιν είχε δύο επιλογές.
Να σκοτώσει ένα πολύτιμο ζώο, δίνοντας στον άνθρωπο έναν αξιοπρεπή θάνατο,
ή να μην το κάνει.
Ο Γουέιν διάλεξε το δεύτερο.
Τους έστειλε όλους πίσω στη δουλειά όσο ο τύπος σερνόταν από τον ταύρο
πριν αφήσει την τελευταία του πνοή.
Δεν κερδίζεις την εύνοια των Τίλερσον. Τους κρατάς όσο πιο μακριά γίνεται.
Έπαθε κάτι το πόδι σου;
Μπα, γηρατειά. Το τράβηξα καθώς σηκωνόμουν από το κρεβάτι, αν το πιστεύεις.
Θα του πω ότι είσαι εδώ.
Από τον εαυτό μου Δεν έχω πουθενά να κρυφτώ
Μη με κάνεις να κλείσω άλλη μια πόρτα
Δεν θέλω να πονάω άλλο
Μείνε στην αγκαλιά μου αν τολμάς
Ή πρέπει να σε φαντάζομαι εκεί
Μη φεύγεις μακριά μου
Δεν έχω τίποτα, τίποτα, τίποτα
ΠΑΝΕΠΙΣΤΗΜΙΟ ΤΟΥ ΓΟΥΑΪΟΜΙΝΓΚ ΤΜΗΜΑ ΣΠΑΝΙΩΝ ΓΑΙΩΝ - ΔΡ ΝΙΑ ΜΠΙΝΤΟΥ
Αν δεν έχω εσένα
Εντάξει, έλα.
Ρόγιαλ.
Γουέιν. Πώς είναι το...
Λουκ, μου φέρνεις ένα Κλαμάτο;
Ρόγιαλ, κάτι να πιεις; Κλαμάτο;
Έχετε παγωμένο τσάι;
Όχι; Το ίδιο με αυτόν. Ευχαριστώ.
Ακόμα ψάχνετε τον Τρεβ;
Το έχει αναλάβει ο Λουκ, είμαι σίγουρος ότι μεθοκοπάει κάπου
ή έχει λιποθυμήσει στο κρεβάτι κάποιας ή μπλα, μπλα, μπλα.
Πάμε στο θέμα μας. Ρόι, είσαι στη γη μου.
Για περίμενε τώρα.
Θα έπρεπε να χαίρεσαι που δεν ζητάω αποζημίωση.
Ας είμαστε ειλικρινείς. Κανείς δεν κλέβει εκτός από σένα.
Για το Γουαϊόμινγκ μιλάμε, το κλέβουν από τη μέρα που πήρε το όνομά του.
Εξαγόρασες κάποιον;
Μόνο ένας παραβιάζει τον νόμο εδώ. Η πολιτεία λέει ότι δεν είμαι εγώ.
Τότε γιατί τώρα;
Ίσως θέλω να έρθω πιο κοντά σου.
Δίνω 800 στρέμματα στο νότιο βοσκοτόπι αντ' αυτού.
Στο δυτικό.
Γιατί στο δυτικό;
"Γιατί στο δυτικό;" Ναι.
Εσύ να μου πεις.
Ήταν μια εποχή στα τέλη της δεκαετίας του '80 που μ' άρεσε πολύ η ερωτική τέχνη.
Πρέπει να αγόρασα τρεις ντουζίνες πίνακες.
Δεν μιλάω για τίποτα σεμνότυφους.
Δεν μιλάω για Όμπρεϊ Μπίρντσλι ή Πάμπλο Πικάσο.
Μιλάω για αληθινά παράξενα πράγματα,
πράγματα που προκαλούν ανακατωσούρα. Ναν Γκόλντιν, Μπέτι Τόμκινς, Τζορτζ Κόντο.
Το έκανα επειδή νόμιζα ότι ήθελα κάτι πικάντικο, κάτι γλοιώδες.
Ήθελα το σπίτι μου να είναι ένα μέρος όπου ανεβαίνουν οι σφυγμοί σου.
Αλλά αυτό δεν συνέβη.
Έτσι, αγόραζα όλο και πιο πολλούς.
Σκεφτόμουν συνέχεια: "Αν μπορούσα να βρω τον σωστό πίνακα,
"αν μπορούσα να βρω τη σωστή φωτογραφία".
Πολύ σύντομα,
οι τοίχοι ήταν καλυμμένοι με πορνογραφία.
Σε έκανε να ανατριχιάζεις.
Και παρ' όλα αυτά, και πάλι δεν πέτυχε.
Και αυτό που συνειδητοποίησα
ήταν ότι αυτό που επιτάχυνε την καρδιά μου
ήταν αυτό που δεν μπορούσα να δω,
αυτό που δεν ήξερα,
που μου κρυβόταν
και με έκανε να ψάχνω.
Γεννηθήκαμε για να κυνηγάμε. Και το ένα σύνορο φέρνει ένα άλλο.
Πεινάω περισσότερο από οτιδήποτε άλλο.
Θέλω το δυτικό βοσκοτόπι σου, επειδή θέλω το δυτικό βοσκοτόπι σου.
Σου προσφέρω μια φοβερή συμφωνία σε μια κοιλάδα που...
Δεν με νοιάζει τι μου προσφέρεις, Ρόι!
Το δυτικό βοσκοτόπι θα γίνει δικό μου.
Το λέει και η πολιτεία του Γουαϊόμινγκ.
Μάλλον θα τα βρουν οι δικηγόροι μας τότε.
Τι το ιδιαίτερο έχει αυτή η γη για σένα;
Μάλλον είναι συναισθηματικής αξίας.
Πάντα μιλούσες με υπεκφυγές,
από τη μέρα που γνωριστήκαμε.
Ευχαριστώ για τον χυμό, Γουέιν.
Μπορώ να πάω να περπατήσω; Έκανα όλες τις δουλειές μου.
Εντάξει.
-Μείνε στο μονοπάτι. -Εντάξει.
Γύρνα πριν το βραδινό!
Με συγχωρείς.
Γιατί είσαι εδώ;
Δεν ξέρω.
Αλλά ξέρω ότι πρέπει να είμαι εδώ.
Γιατί;
Το βλέπεις αυτό;
Το...
Το ζωγραφίζω επί χρόνια
και τώρα το βλέπω παντού εδώ.
Σαν το σήμα της οικογένειάς μου.
Είσαι Άμποτ;
-Είναι ο Ρόγιαλ... -Τον ξέρεις;
Συμπεριφερόταν περίεργα σήμερα το πρωί. Αλλά πάντα ήταν περίεργος.
Σήμερα;
Ναι, στο πρωινό.
Γιατί;
Τίποτα...
Απλώς χαίρομαι που το ακούω.
Μου αρέσει το κολιέ σου.
Αυτό;
Κι εμένα.
ΕΥΡΙΠΙΔΗΣ ΣΥΓΧΡΟΝΗ ΚΒΑΝΤΙΚΗ ΜΗΧΑΝΙΚΗ
Ρετ, δώσε μου το πιάτο της Έιμι.
Λες να έφυγε από το μονοπάτι;
Εντάξει. Ευχαριστώ.
Πατάτες;
Ευχαριστώ.
-Ρετ, δώσε μου το ψωμί, γλυκέ μου. -Ναι.
Μπορώ να προσευχηθώ;
Θέλω να προσευχηθώ για το δείπνο.
Εντάξει.
Θεέ,
προσευχόμαστε για...
τον Τρέβορ...
την οικογένειά του...
και για τα αγόρια μας, την οικογένειά μας.
Σου ζητάμε να μας συγχωρήσεις,
μάλλον.
Σου ζητάμε να μας δείξεις τον δρόμο, γιατί έχουμε μπλέξει.
Είμαστε απελπισμένοι.
Εσύ έφτιαξες αυτόν τον τρελό κόσμο,
οπότε ίσως μπορείς να μας δώσεις ένα στοιχείο για το τι σκαρώνεις,
γιατί εγώ δεν έχω ιδέα.
Ίσως δεν έχεις καμία σχέση με αυτό ή δεν είσαι καν εκεί, ποιος ξέρει;
Υπάρχει μεγάλη απόσταση μεταξύ μας, ένα άνοιγμα, ένα κενό.
Υπάρχει ένα μεγάλο κενό. Σου ζητάω να γεμίσεις αυτό το κενό.
Σου ζητάω να έρθεις εδώ κάτω και να δώσεις εξηγήσεις,
γιατί αυτός ο κόσμος σου δεν βγάζει νόημα
και πραγματικά Σε μισώ γι' αυτό
και δεν νομίζω καν ότι πιστεύω σε Εσένα,
αλλά πραγματικά Σε μισώ!
Αμήν.
Υπάρχει κάτι...
-Συγγνώμη που άργησα. -Πού ήσουν;
Έξω για περπάτημα. Γνώρισα μια χίπισσα.
Τι γνώρισες;
Μια κοπέλα που τη λένε Ότομν. Σε ξέρει.
Μείνε μακριά της. Μην της ξαναμιλήσεις ποτέ.
Γιατί;
Και αυτό ισχύει για όλους. Μην της μιλήσει κανείς. Ναι; Κανείς!
Θα μετακινήσουμε τα γελάδια.
Τι;
Θα τα μετακινήσουμε στο ανατολικό βοσκοτόπι.
-Πότε; -Αύριο.
Βόσκησαν στο δυτικό μόνο λίγες μέρες. Δεν είναι ώρα...
-Θα τα πάρουμε. -Γιατί;
Γιατί το λέω εγώ.
Δεν θα βρούμε αρκετά χέρια...
Μετράω δέκα σε αυτό το τραπέζι.
-Η Έιμι έχει σχολείο. -Αύριο δεν έχει.
-Ρόγιαλ... -Αυτό θα κάνουμε!
Μόνοι μας. Θα μετακινήσουμε τα γελάδια!
Υπάρχει ένα μεγάλο κενό!
Θα πάρουμε τα καταραμένα γελάδια από το δυτικό βοσκοτόπι, πάει και τελείωσε.
Δώστε μου τώρα τις πατάτες.
Γύρω γύρω.
Πάμε.
Άντε, πάμε.
Πού πάει;
Τα έχει χαμένα, αν με ρωτάς.
Πού είσαι;
Τι ψάχνεις;
Θα σε ρωτούσα το ίδιο.
Θέλω να φύγεις από τη γη μου.
Όχι, δεν θέλεις.
Και γιατί αυτό;
Γιατί έχεις ανάγκη να κρατήσω πάρα πολλά μυστικά,
το μικρότερο εκ των οποίων είναι ότι πέταξες ένα πτώμα σε τρύπα.
Όπως κι εσύ.
Αλλά γύρισες πίσω.
Πώς;
Το αληθινό σου όνομα;
Ότομν.
-Ποιο είναι το επίθετό σου; -Ρίβερς.
Πού βρήκες όλα τα λεφτά σου;
Καταπίστευμα.
Άντε πνίξου. Έχεις συμφέροντα σε εξορύξεις;
Σε εξορύξεις;
Γεωτρήσεις, εξορύξεις. Έχεις συμφέροντα σε εξορύξεις;
-Όχι. -Δουλεύεις για την κυβέρνηση;
-Όχι. -Δούλεψες ποτέ;
-Όχι. -Έχεις συμμετάσχει ποτέ σε αίρεση;
Ναι.
Τι σημαίνει το κίτρινο χρώμα για σένα;
-Τι σημαίνει το κίτρινο χρώμα... -Σκέφτομαι. Γιατί;
-Τι σημαίνει το κίτρινο χρώμα... -Δύναμη.
-Σκότωσες ποτέ κανέναν; -Όχι, εσύ;
Εσύ το είχες κάνει αυτό;
Ήθελες να με σκοτώσεις, όταν με πέταξες μέσα;
Όχι. Σειρά μου.
Τι θυμάσαι από την παιδική σου ηλικία;
Θυμάσαι τίποτα πριν από την ηλικία των εννέα;
Γιατί;
Εγώ δεν θυμόμουν, μέχρι που ήρθα εδώ.
Πιστεύεις στη μοίρα;
Κάτι με έφερε εδώ.
Και τι σε έφερε;
Αυτό θα με βοηθήσεις να καταλάβω.
Κάτι συμβαίνει εδώ.
Μεγαλύτερο από σένα κι εμένα.
Και είμαστε οι μόνοι δύο άνθρωποι που το ξέρουν.
Μπορούμε να αλληλοβοηθηθούμε για να καταλάβουμε.
Δεν χρειάζεται να φοβόμαστε.
Τι είδες εκεί μέσα;
Προς όλες τις ομάδες, διατηρήστε τις γραμμές πυρός.
Αυτή είναι η γη μας;
Όχι. Όχι πια.
Ρόγιαλ.
Πέθανες. Πέθανες πριν από δύο χρόνια.
Εντάξει; Πέθανες στα χέρια μου.
Προς όλες τις ομάδες, λάβετε θέσεις. Μείνετε σε επιφυλακή.
Επαναλαμβάνω, λάβετε θέσεις. Μείνετε σε επιφυλακή.
Τρέξε.
Ακίνητος!
Όχι!
Υποτιτλισμός: Νάσια Γιαγκοπούλου
Επιμέλεια Σταυρούλα Σοκόλη